Annie Swynnerton

Annie Louisa Robinson Swynnerton (Kersal, Erresuma Batua, 1844ko otsailaren 26a – Hayling Island, Erresuma Batua, 1933ko urriaren 24a)  britainiar margolaria izan zen, batez ere bere erretratu eta lan sinbolistengatik ezaguna, baina paisajista trebea ere izan zen. Manchester School of Arten, Julian Akademian eta Erroman ikasi zuen. Swynnertonek George Frederick Watts eta Edward Burne-Jonesen eragina izan zuen. John Singer Sargentek bere lana estimatu zuen eta 1922an Royal Academy of Arts-en aukeratutako lehen emakumea izaten lagundu zion. Swynnertonek Henry James eta Millicent Fawcetten erretratuak margotu zituen. Bere lanak Ingalaterran, Eskozian eta atzerriko bildumetan daude. Joseph Swynnerton eskultorearekin ezkonduta egon zen. Elkarrekin bizi izan ziren Erroman. Swynnerton garaiko sufragista nagusien laguna zen, bereziki Pankhurst familiarena. 

 Ibilbidea 
Annie Louisa Robinson Hulmen Manchesterren jaio zen 1844an. Gurasoak Francis Robinson abokatua eta Ann Sanderson zituen. Swynnertonek sei ahizpa zituen. Akuarelak sortu eta saldu zituen, familiaren diru-sarrerak osatzeko, finantza-aldi zail batean. Bere ahizpa Emily ere artista zen.  

Swynnerton Manchester School of Art-en trebatu zen 1871tik aurrera. Urrezko domina bat irabazi zuen, eta olioz margotzeko eta akuarelarako beka bat ere bai. 1874tik 1876ra arte, arte eskolak hartu zituen Erroman bere lagun eta kide artista Susan Isabel Dacre-rekin batera. Ondoren, Parisko Julian Akademian ikasi zuten 1877tik 1880ra. Jules Bastien-Lepageren lanek eragina izan zuten Swynnertonengan. 1880an Manchesterren bizi izan zen eta 1882an Londresen.

 Lana 

 Estiloa 
Swynnertonek erretratuak, figurak, lan sinbolistak eta paisaiak margotu zituen. George Frederick Wattsek eta Edward Burne-Jonesek bere ibilbidea babestu zuten. Linda Murrayren arabera, "Watts-en eragin handia zuen, eta bere gai asko alegorikoak edo sinbolikoak ziren, eta hori zen bere indarra. Bere marrazkigintza sendoa zen eta inpresionismoarekin kidetasunak erakusten zituen kolore fresko eta hautsiarekin bat egiten zuen forma eskultorikoaren ulermenean". Bere lan alegoriko baten adibide The Sense of Sight da. Lurra bisitatzen duen eta bere ikuspegia erabiliz Zeruarekin topo egin eta konektatzen duen aingeru bat irudikatzen duena. The Victorian Nude erakusketaren katalogoak honela dio: "Erroman egoitza zuen Annie Swynnerton gorputz biluzien margolari ausartenetako bat izan zen, sarritan ikusleak harritzen zituena bere irudiak modu sendoan margotuta.".  Swynnertonen lanek neoklasizismoa, prerrafaelismoa eta inpresionismoaren alderdiak txertatu zituzten. Artearen Aldizkariak bere lanetako bat deskribatu zuen, "Swynnertonen diseinu irudimentsu bat Mater Triumphalis da. Irudiaren gorputz-adarrek inguru astun samarra dute; kolorazioan, berriz, nolabaiteko itxura metaliko bat dago, giza gorputz baten odol-fluxuaren ideiatik aski urrun dagoena". Haurrak margotzen ere aditua zen. 

 Jardunbidea 
Dacre-k eta Swynnerton-ek estudio bat partekatu zuten. 1879an, bi emakumeek Manchesterreko Emakume Margolarien Elkartea sortu zuten, arte hezkuntza eta erakusketak eskaintzen zituena. Emily Robinson ere kide izan zen. Swynnertonek Dacre-ren erretratua margotu zuen, 1880an Royal Academy of Arts-en erakutsi zena. Ondoren, Manchester Art Galleryri eman zioten. 1895ean Liverpooleko Udazkeneko Erakusketa antolatzeaz arduratu zen batzordeko bigarren emakumea izan zen.

Swynnertonek Garrett familiako kideen erretratuak margotu zituen: Agnes (1885); Louisa, Manchester National Society for Women's Suffrage-ko kidea; Millicent Garrett Fawcett, Chantrey Bequest-ek eskuratu zuena eta Tate Gallery-n erakutsitakoa; eta Louisa Garrett Anderson. Garrettarren gertuko pertsonen erretratuak ere margotu zituen: Henry James eta William_Gaskell, Elizabeth Gaskell nobelagilearen senarra barne. Ethel Smyth Swynnertonen mezenas zen. John Singer Sargentek Swynnerton-en eta Smyth-en arreba Charles Hunter andrearen koadro bat egin zuen.

Burne-Jonesen hasierako sarrera batekin, Swynnertonek Royal Academy of Arts-en erakutsi zuen 1879tik 1886ra eta 1902tik 1934ra. John Singer Sargentek The Oreads lana estimatu eta erosi zuen. 1922ko hautaketan paper erabakigarria jokatu zuen, XVIII . mendetik Errege Akademiako lehen emakume elkartua izateko eta antolakuntzan aukeratutako lehen emakumea bilakatzeko. Swynnertonen lana nazioko eta nazioarteko erakusketetan ere erakutsi zen, besteak beste, Aberdeen, Doncaster, Huddersfield, Mánchester, Chicago eta Pittsburghen. 1893an, Florence Nightingale at Scutari Chicagoko Mundu Erakusketako Emakumeen Erakusketan erakutsi zen. Women Writing Art History in the Nineteenth Century lanaren egile Hellary Fraser-en arabera, emakume artistek konposizio artistiko eta kolorista indartsu batekin sentimendu samurrak transmititzeko zuten modua erakutsi zuen lanak. Swynnerton 2018ko Women in Paris 1850–1900 erakusketan sartu zuten.

 Sufragismoa 
Emakumeen sufragio mugimenduaren aldeko aktiboa izan zen, eta 1889ko Emakumeen Sufragio Elkarteen Batasun Nazionalaren Adierazpenaren sinatzailea izan zen, emakumeen sufragioaren alde.

 Bizitza pertsonala 
Man Uharteko Joseph William Swynnerton eskultorea ezagutu zuen eta 1883an ezkondu ziren. Batez ere Erroman bizi izan ziren eta Londresko Sheppard's Bush-en estudio bat zuten. 1910 arte egon ziren ezkonduta, bera hil arte.    

Swynnertonen ikusmenak okerrera egin zuen azken urteetan. Senarra hil ondoren, Chelsean, Londresen eta Erroman bizi izan zen, Hayling Island-en (Ingalaterra) finkatu aurretik, non 1933an hil zen. 1934ko otsailaren 9an, Londresko Christie's-en, bere estudio zaharreko edukien hil osteko salmenta bat egon zen. Horrek bere lana (bukatua zein bukatu gabea), antzinako maisuen (Guercino eta Moroni barne) koadroen bilduma txikia eta markoak eta astoak barne hartzen zituen. Bere testamentuan, eta Susan Isabel Dacre-ren oroimenez, ondare bat utzi zion Francis Dodd artistari.

Honela deskribatu zuten Swynnerton: 

"Talentu handiko artista zen, eta emakume jantzia, nahiz eta ia ezin den esan xarmangarria zenik. Izan ere, bere sinesmenen balioari eutsiz, batzuetan deserosoki frankoa zen. Pixka bat totelka hitz egiten zuen"

- Gladys Storey, Dickens and Daughter

 Bildumak 
CollectionLokalizazioaWorksAberdeen Art Gallery & MuseumsAberdeen, Scotland Landscape with TreesAshmolean Museum of Art and ArchaeologyOxford, England Head of a BacchanteBirmingham Museums TrustBirmingham, England AssisiBradford Museums and GalleriesBradford, England OceanidBrighton and Hove Museums and Art GalleriesBrighton, England Girl with a LambCheltenham Art Gallery & MuseumCheltenham, England Oil Sketch of a PonyGallery OldhamOldham, England Cupid and PsycheGlasgow MuseumsGlasgow, Scotland A Dryad
 The Soul's Journey: The Soul's AwakeningManchester Art GalleryManchester, England Adoration of the Infant Christ (after Perugino)
 An Italian Mother and Child
 Crossing the Stream
 S. Isabel Dacre
 The Dreamer
 Reverend William Gaskell
 Illusions
 Interior of San Miniato, Florenca
 Italian Landscape
 Montagna Mia
 The Olive Gatherers
 Rain Clouds, Monte Gennaro
 Mrs A. Scott-Elliot and Children
 The Southing of the Sun
 The Town of Siena
 The VagrantMetropolitan Museum of ArtNew York City Dream of Italy, museoaren jabetza 1933anMusée d'OrsayParis, Frantzia Mater TriumphalisNational Gallery of VictoriaMelbourne, Australia New-risen Hope 
 The Lady in WhiteNational Museums LiverpoolLiverpool, England The Sense of SightNottingham City Museums and GalleriesNottingham, England Mrs Florence H. MusgraveRoyal Academy of ArtsLondon, England The LetterRoyal Holloway, Londresko UnibertsitateaLondon, England Geoffrey eta Christopher HerringhamSalford Museum & Art GallerySalford, England TrystTate GalleryLondon, England The Convalescent
 Count Zouboff
 Dame Millicent Fawcett, CBE, LLD
 Miss Elizabeth Williamson on a Pony
 New Risen Hope
 Oreads

 Erreferentziak 

 Bibliografia 

 Thomson, Susan. Manchester's Victorian Art Scene And Its Unrecognised Artists Manchester Art Press, 2007  2,54619-0-3
 Thomson, Susan. The Life and Works of Annie Louisa Swynnerton , Manchester Art Press, 2018  0-9554619-3-4

 Kanpo estekak 

 Annie Louisa Swynnertonen lanak

Kategoria:XIX. mendeko Ingalaterrako margolariak
Kategoria:XX. mendeko Ingalaterrako margolariak
Kategoria:Ingalaterrako feministak
Kategoria:1933ko heriotzak
Kategoria:1844ko jaiotzak
Kategoria:Sufragistak
Kategoria:Emakume margolariak